L 2/16
HU
Az Európai Unió Hivatalos Lapja
2023.1.4.
A BIZOTTSÁG (EU) 2023/6 VÉGREHAJTÁSI RENDELETE (2023. január 3.) a Lentinula edodes (Shiitake gomba) micélium által erjesztett borsó- és rizsfehérje új élelmiszerként történő forgalomba hozatalának engedélyezéséről és az (EU) 2017/2470 végrehajtási rendelet módosításáról (EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre, tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 12. cikke (1) bekezdésére, mivel: (1)
Az (EU) 2015/2283 rendelet értelmében csak engedélyezett és az uniós jegyzékbe felvett új élelmiszerek hozhatók forgalomba az Unióban.
(2)
A Bizottság az (EU) 2015/2283 rendelet 8. cikke alapján elfogadta az engedélyezett új élelmiszerek uniós jegyzékét megállapító (EU) 2017/2470 bizottsági végrehajtási rendeletet (2).
(3)
2019. december 12-én a MycoTechnology, Inc. vállalat (a továbbiakban: kérelmező) az (EU) 2015/2283 rendelet 10. cikkének (1) bekezdése értelmében kérelmet nyújtott be a Bizottsághoz a Lentinula edodes (Shiitake gomba) micélium által erjesztett borsó- és rizsfehérjének az uniós piacon új élelmiszerként történő forgalomba hozatalára vonatkozóan.
A kérelmező az erjesztett borsó- és rizsfehérje általános népességnek szánt pékárukban, kenyérben, zsemlefélékben, krutonokban, pizzában, reggeli gabonapelyhekben, gabonaszeletekben, gyümölcs- és zöldségalapú italokban, instant italporokban, kakaó- és csokoládétartalmú édességekben, tejtermék-helyettesítőkben és testtömegszabályozás céljára szolgáló, a napi étrend egy részét helyettesítő, nem tejalapú élelmiszerekben, savanyútej-alapú termékekben, tésztaalapú termékekben, előkészített húsokban és húskészítményekben, (fogyasztásra kész) levesekben és leveskoncentrátumokban vagy -porokban, salátákban, húshelyettesítőkben, tejalapú italokban és testtömeg-szabályozás céljára szolgáló, a napi étrend egy részét (egy étkezést) helyettesítő élelmiszerekben való felhasználását kérte.
(4)
2019. december 12-én a kérelmező a kérelem alátámasztására benyújtott, szellemi tulajdont képező tudományos adatok és tanulmányok, nevezetesen a következők védelme iránt is kérelmet nyújtott be a Bizottsághoz: az új élelmiszer gyártási folyamatának részletes leírása (3) és az új élelmiszer összetételére vonatkozó elemzések (4).
(5)
2020.
április 22-én a Bizottság felkérte az Európai Élelmiszerbiztonsági Hatóságot (a továbbiakban: Hatóság), hogy végezze el a Lentinula edodes micélium által erjesztett borsó- és rizsfehérje új élelmiszerként történő értékelését.
(6)
2022. február 28-án a Hatóság az (EU) 2015/2283 rendelet 11. cikkének megfelelően elfogadta a „ A Shiitake gomba (Lentinula edodes) micélium által erjesztett borsó- és rizsfehérje mint az (EU) 2015/2283 rendelet szerinti új élelmiszer biztonságosságáról” című tudományos szakvéleményét (5).
(1) HL L 327., 2015.12.11., 1. o. (2) A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).
(3) MycoTechnology, Inc. (2020, kiadatlan).
(4) MycoTechnology, Inc. (2020 és 2021, kiadatlan).
(5) EFSA Journal 2022;20(4):7205.